b"\n_START_ARTICLE_\nCanal Bocholt-Herentals\n_START_SECTION_\nHist\xc3\xb2ria\n_START_PARAGRAPH_\nPoc despr\xc3\xa9s de l'escissi\xc3\xb3 del Regne Unit dels Pa\xc3\xafsos Baixos, la ind\xc3\xbastria va desenvolupar-se a la regi\xc3\xb3 dels Kempen i li calia un enlla\xc3\xa7 pel transport fins al port d'Anvers. Ja hi havia un projecte primer des del 1839, per\xc3\xb2 va durar fins al 1843, abans qu\xc3\xa8 la llei el ratifiqu\xc3\xa9s. El 1846 el canal connectava Bocholt amb l'aleshores Nete canalitzat, com que el canal Albert encara no existia. Des de l'obertura del Canal Albert el 1939 i sobretot la reobertura el 1946 despr\xc3\xa9s de la segona guerra mundial, la seua import\xc3\xa0ncia va minvar. Des d'aleshores la drecera fins al Rupel i el canal mar\xc3\xadtim Brussel\xc2\xb7les-Escalda pass\xc3\xa0 pel canal Albert i el Netekanaal._NEWLINE_Vers la fi de la Segona Guerra Mundial el pont n\xc3\xbamero 9 a Lommel va ser pr\xc3\xa9s per sorpresa per les tropes brit\xc3\xa0niques abans que els alemanys van poder fer saltar-lo, el que va tallar el cam\xc3\xad de retirada de les tropes alemanyes que combatien a Hechtel. Malgrat una ofensiva vehement amb lluites de cos a cos, no van poder reconquerir-lo. Durant una setmana el front es trobava al marge del canal, la riba septentrional quedava en mans de la Wehrmacht excepte el pont. El 17 de setembre de 1944 els brit\xc3\xa0nics van comen\xc3\xa7ar l'Operaci\xc3\xb3 Market Garden, i van batejar el pont Joe's Bridge.\n_START_SECTION_\nTurisme i ports esportius\n_START_PARAGRAPH_\nTot i perdre una mica el seu paper per a la navegaci\xc3\xb3 comercial, el turisme al canal i als seus marges creix. Tres ports esportius acullen els turistes fluvials a Geel Ten Aard, a Herentals i a Neerpelt. El cam\xc3\xad de sirga atreu molts cicloturistes."